כביש 978

כביש 978 הוא כביש אורך ברמת הגולן, בצפון ישראל. הוא מקשר בין צומת השריון שעל כביש 91 במרכזה של הרמה, לבין צומת יער אודם שעל כביש 98, הנמצאת בתוך העיירה הדרוזית מסעדה. בחלקו הצפוני של הכביש, הוא חוצה את יער אודם. אורכו הכולל של הכביש 21 ק"מ. הכביש עובר בעיקר בשטחים מישוריים.

הכביש מחבר את צפון הרמה אל מרכזה, את אזור מג'דל שמס לאזור קצרין, מבלי צורך לעבור דרך כביש 98, ולכן מהווה את הכביש האורך הראשי של צפון הרמה. בנוסף, ממנו יוצאים כבישי הגישה היחידים אל שעל ואודם. בנוסף, הכביש מהווה את הגישה למספר אתרים נוספים, כגון הג'ובה הגדולה ביער אודם, חורבת קלע, ארמון האמיר פעור, מחנה קלע, מחנה יואב ומאגר עורבים.

שני צדדיו של הכביש שטחי אש כמעט לכל אורכו, והכניסה אליהם דורשת תיאום עם צבא הגנה לישראל.

 היסטוריה 
בין 1948 ל-1967, כשהייתה רמת הגולן תחת שלטון סוריה, סומן הכביש במספר 511, ורק 12 קילומטרים ממנו היו סלולים באספלט. במלחמת ששת הימים נהרס הכביש במידה רבה, ולאחריה שוקם ונסלל מחדש לאורכו הנוכחי על ידי ישראל, שכבשה את הרמה.

במפת הקוד רענן של צה"ל, אשר שימשה בין מלחמת ששת הימים למלחמת יום הכיפורים, נקרא הכביש "ציר פלא". במהלך המלחמה התנהל בקרבת הציר הקרב על נפח.

 מסלול 
קילומטריםשםסוגמיקוםדרכים מצטלבותכביש 978 מדרום לצפון0צומת השריון25x25 פיקסליםחורבות כפר נפח6.5צומת שעלשעל9צומת האמיר22x22 פיקסליםפארק עורבים14.5צומת גוב געש25x25 פיקסליםאל רום18צומת אודםאודם21צומת יער אודםמסעדה

 ראו גם 

 רמת הגולן
 יער אודם
 כבישי ישראל

 הערות שוליים 

קטגוריה:רמת הגולן: תחבורה
קטגוריה:ישראל: כבישים
קטגוריה:מסעדה (יישוב)
קטגוריה:אודם